Det store antall DH.9 som ble tilgjengelig etter krigen, førte til at flere ble kjøpt opp av sivile aktører som prøvde seg med flytransport. Flyene hadde en brukbar lastekapasitet og var tilgjengelig for en billig penge. De ble brukt i en tidlig flyrute som ble etablert mellom London, Paris og Amsterdam som ble drevet av Aircraft Transport and Travel. En rekke forandringer ble gjort, blant annet ble maskingeværfestene i sittebrønnen fjernet og ekstra sittebrønn bygget inn. Enkelte DH. 9J med stjernemotor var i bruk helt frem til 1936.